પહેલા ખબર હતી કે, વડાપ્રધાન નરેન્દ્ર મોદી વિવિધ યોજાનાઓના લોકાર્પણ અને શિલાન્યાસ અર્થે તા.16 અને 17 દરમિયાન ગુજરાતની મુલાકાત લેશે અને સાથે જ ભાજપની 15 દિવસ લાંબી ગુજરાત ગૌરવ યાત્રાના સમાપન સમારોહમાં પણ ભાગ લેશે. જો કે, હવે વડાપ્રધાન 16મીએ માત્ર એક દિવસ ગુજરાતની મુલાકાત લેશે અને ત્યાર બાદ તા.23 એ ફરી પાછા ગુજરાત પધારશે. આથી ચૂંટણીની જાહેરાતો એ પછી લાભ પાંચમને દિવસે જ થાય એવી અટકળો સૌ લગાવી રહ્યાં છે. વળી, દિવાળીના તહેવાર દરમિયાન તારીખો જાહેર થાય એવી શક્યતા નહિંવત છે.